“Дзесяць стагоддзяў…” – вынік збіральніцкай і навуковай працы музеяў і розных акадэмічных інстытуцый Беларусі. Выстаўка падагуліла апісальнае вывучэнне мастацтва Беларусі і пачала новы этап, які закрывае лакуны айчыннай культуры. “Выстаўка паказала нам вялікую колькасць моцных і знакавых артэфактаў. Сабраныя разам, яны прымусілі па-новаму паглядзець на гісторыю беларускай культуры і мастацтва, а значыць і адыграць значную ролю на пачатку новага этапа іх вывучэння”, – адзначыла доктар мастацтвазнаўства Вольга Бажэнава.